Torrende a sos martires

A sos Martires occannu
torro comente enzei annu passadu
a pregare e pianghere; s’affannu
non sind’est tottu andadu,
ma s’isperu est ancora
pius forte pro incher custa pena.
E bois Nostra Signora
de Martires serena,
mamma ois gentile
de sos addolorados cristianos,
in su ostru giannile
tendidemi sas manos,
e sullevademi s’anima
in altu, in altu in altu
pius de mont’Ispada e Gennargentu.
E pota eo puru
mirare dogni tanca e dogni saltu
fiduciosu e cuntentu
tranquillu e seguru.